กนง.เสียงแตก มติ 5 ต่อ 2 ขึ้นดอกเบี้ย 0.25%
กนง. ขึ้นดอกเบี้ย อีก 0.25 % จาก 3.25% เป็น 3.50 % คุมเงินเฟ้อ
24 ส.ค. 2554

กนง. ขึ้นดอกเบี้ย อีก 0.25 % จาก 3.25% เป็น 3.50 % คุมเงินเฟ้อ 
นายไพบูลย์ กิตติศรีกังวาน ผู้ช่วยผู้ว่าการสายนโยบายการเงิน ธปท. กล่าวว่า คณะกรรมการนโยบายการเงิน (กนง.) มีมติ  5 ต่อ 2 ให้ปรับขึ้นดอกเบี้ยนโยบายอีก 0.25 % จาก 3.25 % เป็น 3.5 %  โดยให้น้ำหนักเรื่องความเสี่ยงเงินเฟ้อ ในอนาคตที่ยังสูงขึ้น ขณะที่ อีก 2 เสียง มีมติให้คงดอกเบี้ย เนื่องจาก เป็นห่วงเศรษฐกิจโลกจะส่งผลต่อไทย 
นายไพูลย์ กล่าวว่า นโยบายรัฐบาล จะเป็นแรงผลักให้เศรษฐกิจขยายตัวได้ดี แต่จะส่งผลให้เงินเฟ้อขยายตัวมากขึ้น ขณะนี้ ดอกเบี้ย เริ่มเข้าใกล้สู่ระดับสมดุล โดยก่อนปรับขึ้นดอกเบี้ย ดอกเบี้ยที่แท้จริงติดลบ 0.6 % แต่หลังจากปรับขึ้นดอกเบี้ยครั้งนี้ ทำให้ดอกเบี้ยที่แท้จริงติดลบ 0.35 % 
" การเดินทางของดอกเบี้ย คงเข้าใกล้ถึงฝั่งแล้วเพราะเราปรับขึ้นดอกเบี้ยมาอย่างต่อเนื่อง ซึ่งก็มีผลต่อการประเมินดอกเบี้ยในครั้งหน้า" นายไพบูลย์ กล่าว